b'\n_START_ARTICLE_\nPenyabunan\n_START_PARAGRAPH_\nPenyabunan atau saponifikasi\xc2\xa0ialah proses yang menghasilkan sabun, biasanya daripada lemak dan lai.\n_START_SECTION_\nTrigliserida\n_START_PARAGRAPH_\nMinyak sayuran dan lemak binatang\xc2\xa0merupakan antara bahan-bahan utama yang digunakan dalam proses penyabunan. Bahan-bahan ini mengandungi minyak, triester yang dipanggil trigliserida iaitu campuran pelbagai lemak. Trigliserida boleh diproses menjadi sabun dalam proses satu atau dua langkah. Dalam proses tradisional yang melibatkan proses satu langkah, trigliserida dirawat dengan bes yang kuat (contohnya, lai), yang mempercepatkan pembelahan ikatan ester serta melepaskan asid lemak garam dan gliserol. Proses ini merupakan kaedah utama industri menghasilkan gliserol. Jika perlu, sabun boleh terhasil\xc2\xa0oleh mengeluarkan garam dengan natrium klorida tepu._NEWLINE_Nilai penyabunan adalah jumlah asas yang diperlukan untuk menyabunkan sampel lemak. Lemak mentah untuk membuat sabun iaitu trigliserida adalah bahan yang sangat tulen, tetapi bahan-bahan yang lain termasuk hidrolisis bes lain bagi trigliserida yang tidak ditulenkan, contohnya penukaran lemak dalam tubuh mayat kepada adiposer yang sering disebut "lilin kuburan".\xc2\xa0Proses ini lebih biasa dilakukan di mana jumlah tisu lemak adalah tinggi, agen penguraian tiada ataupun bersifat sementara.\n_START_SECTION_\nWap hidrolisis\n_START_PARAGRAPH_\nTrigliserida turut melalui penyabunan dalam proses dua langkah yang bermula dengan wap hidrolisis daripada trigliserida. Proses ini menghasilkan asid karboksilik, tidak garam, serta gliserol. Seterusnya, lemak asid dineutralkan dengan alkali untuk menghasilkan sabun. Kelebihan proses dua langkah ialah asid lemak boleh menjadi tulen, yang menjadikan sabun lebih berkualiti. Wap hidrolisis melalui mekanisme yang sama dengan laluan berpemangkin bes, melibatkan serangan air (bukan hidroksida) di pusat karbonil. Proses ini mengambil masa yang lama kerana memerlukan wap.\n_START_SECTION_\nSabun-sabun jenis lembut dan liat\n_START_PARAGRAPH_\nSabun mempunyai sifat berbeza bergantung pada sifat alkali yang digunakan dalam pengeluarannya, Natrium hidroksida (NaOH) menghasilkan "sabun liat" (hard soap) di mana ia boleh digunakan dalam air keras, yakni air yang mengandungi garam-garam magnesium, klorin dan kalsium. Kalium hidroksida (KOH) pula menghasilkan sabun lembut yang tidak berkesan dalam air tersebut.\n_START_SECTION_\nSabun litium\n_START_PARAGRAPH_\nBahan-bahan terbitan litium daripada 12-hidroksistearat serta beberapa asid karboksilik yang lain merupakan bahan penting menghasilkan pelincir. Litium karboksilat adalah bahan pemekat dalam pelincir berasaskan litium. "Sabun komplex" merupakan gabungan sabun berlogam, seperti sabun-sabun jenis litium dan kalsium.\n_START_SECTION_\nAlat pemadam kebakaran\n_START_PARAGRAPH_\nKebakaran yang yang berpunca daripada lemak dan minyak masak (dikelaskan sebagai kelas K (Amerika Syarikat) atau F (Australia/Eropah/Asia)) membakar pada suhu yang lebih panas daripada cecair mudah terbakar; hal ini menyebabkan pemadam api kelas B tidak berkesan. Cecair mudah terbakar seperti minyak masak mempunyai takat kilat\xc2\xa0di bawah 37 darjah Celsius. Oleh itu, api nyalaan bahan ini harus dipadamkan dengan\xc2\xa0pemadam\xc2\xa0kimia yang basah. Pemadam jenis ini direka untuk memadamkan lemak dan minyak masakan melalui penyabunan. Agen pemadam cepat menukarkan bahan yang terbakar kepada sabun yang tidak mudah terbakar. Proses ini bersifat endotermik, yakni ia menyerap tenaga haba dari persekitarannya mengurangkan suhu persekitaran lalu menghalang api daripada marak.\n_START_SECTION_\nPada cat minyak\n_START_PARAGRAPH_\nPenyabunan boleh berlaku dalam lukisan minyak\xc2\xa0dalam beberapa tempoh masa lama, menyebabkan kerosakan yang nyata dan akan mengubah bentuk. Lapisan tanah atau lapisan cat lukisan minyak yang biasa mengandungi logam berat dalam pigmen berwarna tertentu. Jika logam berat bertindak balas dengan asid\xc2\xa0lemak dalam minyak yang sederhana yang dapat mengikat pigmen bersama-sama, sabun barangkaliny akan terbentuk pada lapisan cat yang boleh dipindahkan keluar ke permukaan lukisan._NEWLINE_Penyabunan dalam lukisan minyak telah digambarkan seawal tahun 1912\xc2\xa0melalui pengamatan pada kerja lukisan telah dilihat dalam bertarikh dari abad ke-15 hingga abad ke-20 dengan mengira keadaan geografi tempat asal karya-karya ini serta permukaan melukis seperti kanvas, kertas, kayu, dan tembaga. Analisis kimia boleh menunjukkan penyabunan berlaku pada lapisan mendalam lukisan sebelum keadaan tersebut dapat muncul di permukaan, bahkan dalam lukisan tua yang sudah berabad lamanya._NEWLINE_Penyabunan tidak akan berlaku dalam semua lukisan minyak yang mengandungi bahan yang betul.'